Leraars | NG Elarduspark
Ek is verantwoordelik vir die hoërskool jeug en studente in ons gemeente. Die webwerf en IT val ook onder my verantwoordelikhede. Hierdie laat my hart warm klop! Ek hou daarvan om saam met ander mense te speel, stories te luister, boeke te lees en te leer. Vir ontspanning speel ek graag klavier, gaan stap met ons hondjies en kyk fliek.
Ek is getroud met Erna en ons het twee dogters. Erna is verpleegbestuurder by Medforum hospitaal. Ek is verantwoordelik vir die seniorbediening, siekesorg en neem ook die gebedsbediening waar. Die seniorbediening sluit ook in die Omega-bediening (persone wat geliefdes aan die dood afgestaan het) en die Dienssentrumbediening (die voorsiening van etes in sekere noodsituasies), asook sekere kliniek dienste. Siekesorg behels aan-huis, sowel as hospitaal besoeke.
As Leierleraar dien ek as voorsitter van die Kerkraad, Leraarsraad, Leiersforum en is oorhoofs verantwoordelik vir bestuursaangeleenthede. Ek dien ampshalwe op al die kommissies van die kerkraad. Daarbenewens hanteer ek en my vrou, Suzette, die Nuwe Lidmaatbediening en ek is ook betrokke by die Omgeebediening.
Afrikatale Leraar - hierdie dienste vind 14:00 elke Sondag in die Blousaal plaas.
Ek is voltyds kapelaan in die Suid-Afrikaanse Nasionale Weermag (SANW) seedert 1990 en het al soldate op basisse in Lephalale, Middelburg (Mpumalanga), Oudtshoorn, Bloemfontein, en nou Pretoria, geestelik bygestaan. Ek is getroud met Sophia. Sophia werk as kantoorbestuurder by ‘n mediese praktyk. Ons het twee seuns: Francois en Hannes. Ek is gekoppel aan die Ned Geref Gemeente Elarduspark. Om as kapelaan geroepe te wees, is ‘n wonderlike avontuur waarop die Here my elke dag stuur. ‘n Mens ontmoet intressante mense en besoek vreemde plekke. Watter dominee kan byvoorbeeld sê dat hy al in die “Hel” (Gamkaskloof) gepreek het, of wie van julle was al op die “Ys” (Antarktika)? Vir die wat wonder wat die Kapelaansdiens in die SANW behels, en graag daaroor wil weet, stuur vir my 'n e-pos na: charl.dekock60@gmail.com
Dr. Faure Louw was vir baie jare voltydse leraar in diens van ons gemeente. Sedert sy aftrede het die kerkraad hom aangestel in ons pastorale spreekkamer. Faure het 'n doktorsgraad in pastorale narratiewe terapie en is 'n bekwame berader. Hy hanteer ook ons huweliksvoorbereidingskursus.
Ek is deeltyds in diens van die gemeente, en is verantwoordelik vir die begeleiding van 'n aantal omgeegroepe. Die meelewing en positiewe geestelike energie in hierdie groepe is 'n besondere ervaring !
Ds. Jannie du Plessis is op 'n vastetermynkontrak by ons aangestel. Hy was 24 jaar lank voltyds leraar in die gemeente en het emeritaat op 31 Oktober 2013 aanvaar. Vanaf 1 November 2013 werk hy in die Church of Scotland in Dunscore en Glencairn & Moniaive in die Dumfries and Kirkcudbright Presbytery.